ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1999 για την εκκαθάριση των λογαριασμών της Ελλάδας και της Ισπανίας στο πλαίσιο των δαπανών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) - τμήμα Εγγυήσεων, για το οικονομικό έτος 1997, και για την τροποποίηση της απόφασης 98/324/ΕΚ [κοινοποιηθείσα υπό τον αριθμό Ε(1999) 215] (Τα κείμενα στην ελληνική και ισπανική γλώσσα είναι τα μόνα αυθεντικά) (1999/151/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 1287/95 (2), και ιδίως το άρθρο 5 παράγραφος 2 στοιχείο β),

μετά από διαβουλεύσεις με την επιτροπή του ΕΓΤΠΕ,

Εκτιμώντας:

(1) ότι σύμφωνα με το άρθρο 7 παράγραφος 1 τρίτο εδάφιο του κανονισμού (ΕΚ) αριθ. 296/96 της Επιτροπής, της 16ης Φεβρουαρίου 1996, για τα στοιχεία που πρέπει να διαβιβάζουν τα κράτη μέλη και για τη μηνιαία ανάληψη των δαπανών που χρηματοδοτούνται στο πλαίσιο του τμήματος Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και για την κατάργηση του κανονισμού (ΕΟΚ) αριθ. 2776/88 (3), όπως τροποποιήθηκε τελευταία από τον κανονισμό (ΕΚ) αριθ. 2236/98 (4), οι δαπάνες που έχουν αναληφθεί στο πλαίσιο του οικονομικού έτους 1997 είναι εκείνες που πραγματοποιήθηκαν από τα κράτη μέλη, από τις 16 Οκτωβρίου 1996 έως τις 15 Οκτωβρίου 1997 7

(2) ότι οι λογαριασμοί των τριών οργανισμών πληρωμής στην Ισπανία σχετικά με τις δαπάνες που χρηματοδοτούνται από το τμήμα Εγγυήσεων του ΕΓΤΠΕ για το οικονομικό έτος 1997, και των οποίων η εκκαθάριση δεν υπήρξε δυνατή βάσει της απόφασης 98/324/ΕΚ της Επιτροπής (5), διαχωρίστηκαν από την εν λόγω απόφαση 7 ότι για τους εν λόγω οργανισμούς πληρωμής οι ετήσιοι λογαριασμοί και τα συνοδευτικά έγγραφα επιτρέπουν τώρα στην Επιτροπή να λάβει μια απόφαση σχετικά με την πληρότητα, την ακρίβεια και την πιστότητα των λογαριασμών που διαβιβάστηκαν 7

(3) ότι για την Ελλάδα, δεν είχε ληφθεί υπόψη στην απόφαση 98/324/ΕΚ μία μείωση όσον αφορά τη συμπληρωματική εισφορά γάλακτος που δεν είχε ακόμη επανακαταβληθεί στο Ταμείο και η οποία είχε πραγματοποιηθεί στο πλαίσιο της μείωσης και της αναστολής των προκαταβολών για το οικονομικό έτος 1997 7 ότι η εν λόγω παράλειψη πρέπει να διορθωθεί προκειμένου να μη ζημειωθεί το Ταμείο 7

(4) ότι για την Ισπανία, πραγματοποιήθηκε μείωση όσον αφορά το κόστος μεταφοράς του προγράμματος επισιτιστικής βοήθειας με την απόφαση 98/324/ΕΚ 7 ότι αφού ελήφθησαν εκ των υστέρων τα δικαιολογητικά στοιχεία, μπορεί τώρα το ποσό αυτό να χρηματοδοτηθεί 7

(5) ότι το άρθρο 7 παράγραφος 1 δεύτερο εδάφιο του κανονισμού (ΕΚ) αριθ. 1663/95 της Επιτροπής (6), όπως τροποποιήθηκε από τον κανονισμό (ΕΚ) αριθ. 896/97 (7), προβλέπει ότι τα προς ανάκτηση ή προς πληρωμή ποσά από ή προς κάθε κράτος μέλος σύμφωνα με το παράρτημα ΙΙ της παρούσας απόφασης μειώνονται ή προστίθενται στις προκαταβολές που καταβάλλονται κατά το δεύτερο μήνα που έπεται του μήνα κατά τη διάρκεια του οποίου λήφθηκε η απόφαση εκκαθάρισης λογαριασμών 7

(6) ότι, σύμφωνα με το άρθρο 5 παράγραφος 2 στοιχείο β) τρίτο εδάφιο του κανονισμού (ΕΟΚ) αριθ. 729/70 και το άρθρο 7 παράγραφος 1 του κανονισμού (ΕΚ) αριθ. 1663/95, η παρούσα απόφαση, που έχει ληφθεί βάσει λογιστικών στοιχείων, δεν προδικάζει μεταγενέστερες αποφάσεις της Επιτροπής με τις οποίες αποκλείονται δαπάνες από την κοινοτική χρηματοδότηση οι οποίες δεν πραγματοποιήθηκαν σύμφωνα με τους κοινοτικούς κανόνες,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι λογαριασμοί των τριών οργανισμών πληρωμής στην Ισπανία όσον αφορά τις δαπάνες που χρηματοδοτήθηκαν από το ΕΓΤΠΕ - τμήμα Εγγυήσεων, για το οικονομικό έτος 1997, εκκαθαρίζονται σύμφωνα με τις ενδείξεις που περιέχονται στο παράρτημα Ι.

Άρθρο 2

Τα τμήματα του παραρτήματος ΙΙΙ της απόφασης 98/324/ΕΚ που αφορούν την Ελλάδα και την Ισπανία αντικαθίστανται από το παράρτημα ΙΙ της παρούσας απόφασης.

Τα προς ανάκτηση ή προς πληρωμή ποσά από ή προς τα εν λόγω κράτη μέλη βάσει της παρούσας εκκαθάρισης των λογαριασμών προσδιορίζονται στο παράρτημα ΙΙ.

Άρθρο 3

Η παρούσα απόφαση απευθύνεται στην Ελληνική Δημοκρατία και στο Βασίλειο της Ισπανίας.

Βρυξέλλες, 10 Φεβρουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 94 της 28. 4. 1970, σ. 13.

(2) ΕΕ L 125 της 8. 6. 1995, σ. 1.

(3) ΕΕ L 39 της 17. 2. 1996, σ. 5.

(4) ΕΕ L 281 της 17. 10. 1998, σ. 9.

(5) ΕΕ L 141 της 13. 5. 1998, σ. 38.

(6) ΕΕ L 158 της 8. 7. 1995, σ. 6.

(7) ΕΕ L 128 της 21. 5. 1997, σ. 8.

ΠΑΡΑΡΤΗΜΑ I

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

>ΘΕΣΗ ΠΗΝΑΚΑ>